जरहात जिल्लानि सिङाव थानाय निमाटिघाटनि मोनसे गिख्रंथाव गंनै नावजों सौग्रावलायनाय जाउनाव गिबि जिउ गोमानाय परिमिटा डास होनना सिनायथिनो मोन्दों । बे गंनै नाव जाब्रथाय जानायाव गासै सा 90 दावबायारिफोरा दावबायदोंमोन । SDRF नि रिपर्ट बायदियै सा 87 जोन दावबायारिखौ रैखाथि होनो हाबाय सानै गोमानानै दं आरो सासे जिउ गोमाबाय होनना फोरमायथिदों । बे जिउ गोमानाय परिमिटा डासा काहिलिपारानि होनना सिनायथिनो हादों । बिथांखौ जरहाट मेडिकेल कलेजाव थिसनहैदोंमोनब्लाबो फाहामनो हादिया । परिमिटा डासा जातीय’ बिध्यालय स्कुलनि फरायसुलिमोन । गोजौसिन सोलोंथाइखौ क’टन इउनिभारसिटीनिफ्राय सोलोंथाइ फोजोबना रांगासाहि कलेजाव एसिसटेन्त प्रपेस्वर महरै खामानि मावदोंमोन । जेब्ला फरायसालि आरो कलेजा खुलिफिन्दोंमोन अब्ला बिथांङा थांफिननायावनो बे नावनि जाब्रथायजों मोगा-मोगि जानो गोनां जादोंमोन । बिनि बिमाया फोरमायनाय बायदिब्ला बियो जोबोद खुसिमोन कलेजा खुलिफिननायनि । बिमाया आरोबाव बुंबावदोंमोनदि सानफ्रोमबो कलेजाव थांनो नाङा सम समल’ थांनो थिनदोंमोन । कलेजाव थांनायनि सिगां परिमिटाया गावनि WhatsApp Status आव “Riniki Riniki” मुंदांखा मेथाइ खनगिरि निल’टपल ब’रानि मेथाइखौ Update होदोंमोन ‌। बेनिफ्राय बुजिनो हायो बिथांङा ब्रह्मपुत्र दैमाखौ बेसेबां मोजां मोनो ।